《绕佛阁 沈石田竹堂寺探梅图，次周清真韵》
清代·吴湖帆

澹云似敛。花信早发，香暗荒馆。僧院墙短。又防翠羽飞来碍书幔。

瘦枝缀满。残蜡正冷，清韵先远。芳意柔婉。乍开好倚冰姿醉巾岸。

带雪映朝色，鼻里幽香通一线。犹记梦寒罗浮吹酒面。

问俊侣游踪，春去如箭。小窗初见。逊杜老扬州，乡思愁乱。

认前朝画图重展。